CELEX: 52010PC0145
Language: fi
Date: 2010-04-29
Title: Ehdotus Euroopan parlamentin ja neuvoston asetus yhteisen kalastuspolitiikan täytäntöönpanoa ja kansainvälisen merioikeuden alaa koskevista yhteisön rahoitustoimenpiteistä 22 päivänä toukokuuta 2006 annetun neuvoston asetuksen (EY) N:o 861/2006 muuttamisesta

|

52010PC0145

 Ehdotus Euroopan parlamentin ja neuvoston asetus yhteisen kalastuspolitiikan täytäntöönpanoa ja kansainvälisen merioikeuden alaa koskevista yhteisön rahoitustoimenpiteistä 22 päivänä toukokuuta 2006 annetun neuvoston asetuksen (EY) N:o 861/2006 muuttamisesta  /* KOM/2010/0145 lopull. - COD 2010/0080 */  

	[pic] | EUROOPAN KOMISSIO |Bryssel 29.4.2010KOM(2010)145 lopullinen2010/0080 (COD)EhdotusEUROOPAN PARLAMENTIN JA NEUVOSTON ASETUSyhteisen kalastuspolitiikan täytäntöönpanoa ja kansainvälisen merioikeuden alaa koskevista yhteisön rahoitustoimenpiteistä 22 päivänä toukokuuta 2006 annetun neuvoston asetuksen (EY) N:o 861/2006 muuttamisestaPERUSTELUT1. Muutoksilla, joita ehdotetaan tehtäväksi yhteisen kalastuspolitiikan täytäntöönpanoa ja kansainvälisen merioikeuden alaa koskevista yhteisön rahoitustoimenpiteistä 22 päivänä toukokuuta 2006 annettuun neuvoston asetukseen (EY) N:o 861/2006[1], on tarkoitus varmistaa asetuksen ja asianomaisen lainsäädäntökehyksen muiden osatekijöiden välinen johdonmukaisuus. Kokemus on joissakin tapauksissa osoittanut, että asetuksen säännöksiä on hieman muutettava, jotta ne vastaisivat tarpeita paremmin. Lisäksi ehdotetaan, että rahoitettavien toimenpiteiden soveltamisalaa selkeytettäisiin tarpeen mukaan ja joidenkin artikloiden sanamuotoa parannettaisiin.Tarkistus ei merkitse neuvoston asetuksen (EY) N:o 861/2006 perusteellista muuttamista: tavoitteet, rahoitettavien toimenpiteiden tyyppi, arkkitehtuuri ja rahoituspuitteet eivät muutu.2. Joidenkin muutosten taustalla on lainsäädäntökehyksen muuttuminenAsetuksen 2 artiklan b alakohta, 3 artiklan b alakohta, 5, 9, 10, 16, 17 ja 22 artikla sekä 2 jakson otsikko. Uuden tietojenkeruujärjestelmän[2] piiri on laajempi kuin aikaisemman järjestelmän[3]. Se ei kata ainoastaan tietojen keruuta jäsenvaltioissa vaan myös tietojen hallinnan ja käytön. Vaikka asetuksen nykyinen sanamuoto on tarpeeksi laaja kattamaan tietojen hallinnan ja käytön, edellä mainittuja säännöksiä on muutettava ja niihin on sisällytettävä nimenomainen viittaus tähän oikeusvarmuuden vuoksi.Asetuksen 12 artiklan c alakohta on laadittu uudelleen sen vuoksi, että alueellisten neuvoa-antavien toimikuntien perustamisesta yhteisen kalastuspolitiikan alalla tehdyn päätöksen 2004/585/EY muuttamisesta 11 päivänä kesäkuuta 2007 tehdyllä neuvoston päätöksellä 2007/409/EY[4] alueellisille neuvoa-antaville toimikunnille on myönnetty asema Euroopan unionin yleisen edun mukaista tavoitetta edistävinä yhteisöinä. Niille voidaan myöntää rahoitustukea toimintakustannusten kattamiseksi, ja rajoitus, jonka mukaan tukea voitiin myöntää ainoastaan aloitusvaiheessa, on poistettu.Asetuksen 5 artiklaa on muutettu, jotta uuden tietojenkeruujärjestelmän säännökset voitaisiin ottaa huomioon. Uudessa järjestelmässä kerättävien tietojen on katettava myös kalastus-, vesiviljely- ja jalostusalan sosioekonomiset muuttujat, kuten tulot, pääomakustannukset ja työllisyys. Näistä seikoista säädetään yhteisön monivuotisen ohjelman hyväksymisestä kalatalousalan tietojen keruuta, hallintaa ja käyttöä koskevista yhteisön puitteista sekä yhteistä kalastuspolitiikkaa koskevien tieteellisten lausuntojen tukemisesta annetun neuvoston asetuksen (EY) N:o 199/2008 mukaisesti 6 päivänä marraskuuta 2008 tehdyssä komission päätöksessä 2008/949/EY[5], erityisesti lisäyksissä VI, X ja XII.Asetuksen 9 artikla on laadittu uudelleen ja sitä on yksinkertaistettu, jotta toimenpiteiden kuvaus voidaan yhdenmukaistaa muiden asetuksen soveltamisalaan kuuluvien menoalojen kanssa: ainoastaan keskeiset toimenpideryhmät yksilöidään. Tukikelpoiset toimenpiteet yksilöidään kalatalousalan tietojen keruuta, hallintaa ja käyttöä koskevista yhteisön puitteista sekä yhteistä kalastuspolitiikkaa koskevien tieteellisten lausuntojen tukemisesta 25 päivänä helmikuuta 2008 annetussa neuvoston asetuksessa (EY) N:o 199/2008[6].Asetuksen 16 ja 24 artiklaa on muutettu ottamaan huomioon uuden tietojenkeruujärjestelmän asianomaiset säännökset, joissa neuvoston asetuksen (EY) N:o 199/2008 4, 5 ja 6 artiklassa ja neuvoston asetuksen (EY) N:o 199/2008 soveltamista koskevista yksityiskohtaisista säännöistä 14 päivänä heinäkuuta 2008 annetun komission asetuksen (EY) N:o 665/2008[7] 1, 2 ja 4 artiklassa säädetyt ohjelmasuunnittelumenettelyt määritellään yksityiskohtaisesti.Asetuksen 23 artikla on poistettu vanhentuneena, sillä ohjelmasuunnittelumenettelyt määritellään nykyisin uudessa tietojenkeruujärjestelmässä.3. Joidenkin toimenpiteiden soveltamisalaa muutetaan hieman, sillä tarpeisiin halutaan vastata paremminAsetuksen 11 artiklaa on muutettu, jotta komissio voi allekirjoittaa hankintasopimuksia kalakantojen arvioinnista huolehtivien kansainvälisten elinten kanssa.Asetuksen 12 artiklan a alakohtaa ja 18 artiklan 2 kohtaa on muutettu, jotta rahoitusmahdollisuus voitaisiin ulottaa neuvoa-antavan kalatalous- ja vesiviljelykomitean (ACFA) kokousten valmistelussa muihinkin ACFA:ssa mukana oleviin etujärjestöihin kuin eurooppalaisiin ammattialajärjestöihin, joita tämä mahdollisuus jo koskee. Tästä lähtien rahoitustukea voidaan lisäksi myöntää näihin kokouksiin liittyviin käännös-, tulkkaus- ja tilanvuokrakuluihin.Asetuksen 20 artiklan 1 kohtaa on muutettu, sillä yhteisön tuen hakemisen määräpäivää on aikaistettu. Tarkoituksena on nopeuttaa menettelyjä ja ohjelmien täytäntöönpanoa.Asetuksen 20 artiklan 2 kohtaa on muutettu antamalla yksityiskohtaisempi kuvaus toimitettavista tiedoista, jotta hankkeista saataisiin vakiomuotoiset tiedot ja varainhoidon moitteettomuutta voitaisiin parantaa. Lisäksi tarkennetaan, mitä tietoja edellytetään useamman kuin yhden jäsenvaltion toteuttamista yhteishankkeista.Asetuksen 20 artiklan 3 kohdan b alakohtaa on muutettu, jotta saataisiin tiedot mekanismeista, joilla yhteisrahoitettujen valvontaresurssien käyttö voidaan tarkastaa.Asetuksen 20 artiklaan lisätyn 4 kohdan tarkoituksena on parantaa hanketietojen toimittamista.4. Toteutettavia toimia selkeytetäänAsetuksen 32 a artikla. Yhteisön osallistumisesta tietojen keruusta jäsenvaltioille aiheutuvien menojen sekä yhteistä kalastuspolitiikkaa tukevien tutkimusten ja koehankkeiden rahoitukseen 29 päivänä kesäkuuta 2000 tehty neuvoston päätös 2000/439/EY[8] on korvattu 1. tammikuuta 2007 alkaen neuvoston asetuksella (EY) N:o 861/2006, sillä lukuisat kyseisen päätöksen säännökset sisällytettiin mainittuun asetukseen. Jotkin osatekijät jäivät kuitenkin sen ulkopuolelle, kuten laajojen ohjelmien alhaisempi yhteisrahoitusprosentti (35 %) (3 artiklan toinen luetelmakohta), ohjelmien toimittamista ja talousarvioennusteita koskevat yksityiskohtaisemmat säännöt, tekniset ja rahoitusraportit, komission suorittamia maksuja koskevat yksityiskohtaiset säännöt (4 ja 6 artikla) ja kansallisten ohjelmien mukaisten tukikelpoisten menojen määritelmä (päätöksen liite). Koska täytäntöönpanosääntöjä ei annettu näiden osatekijöiden kattamiseksi, vuosien 2007 ja 2008 kansallisia ohjelmia koskevat säännöt puuttuivat. Tästä huolimatta sekä jäsenvaltiot että komissio jatkoivat työskentelyä aiempien sääntöjen perusteella. Tilanne jatkui siihen saakka, kun uusi tietojenkeruujärjestelmä hyväksyttiin, ja oikeusvarmuuden vuoksi olisi todettava selkeästi, että joitakin säännöksiä sovellettiin edelleen vuosien 2007 ja 2008 kansallisiin ohjelmiin.Asetuksen 7 artiklan c alakohtaa on selkeytetty sen osoittamiseksi, että kansainvälisen tason kumppanuudet voivat olla kahdenvälisiä, alueellisia tai monenvälisiä.Asetuksen 8 artiklan a alakohdan i ja iii alakohta on laadittu uudelleen, jotta tukikelpoisista menoista vallitsisi selkeys ja varmuus. Lisäksi yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, annetussa neuvoston asetuksessa (EY) N:o 1224/2009[9] säädetyt toimet mainitaan nimenomaisesti: alusten paikantamisjärjestelmät, automaattiset tunnistusjärjestelmät, tietojen vaihto jäsenvaltioiden kesken ja analysointi sekä kalastuksenvalvontaan liittyvien verkkosivustojen perustaminen.Asetuksen 8 artiklan a alakohdan ii alakohdassa ”virkamiehet” on korvattu ilmaisulla ”henkilöstö” sen seikan ottamiseksi huomioon, että vaikka koulutukseen osallistujat edustavat jotakin jäsenvaltion viranomaista, he eivät välttämättä ole virkamiehiä.Asetuksen 8 artiklan a alakohdan v alakohdassa ”vastuuton ja laiton kalastus” korvataan ilmaisulla ”laiton, ilmoittamaton ja sääntelemätön kalastus”, jota käytetään varsinkin neuvoston asetuksessa (EY) N:o 1005/2008.Asetuksen 8 artiklan b alakohtaa on muutettu ottamaan paremmin huomioon yhteisen tutkimuskeskuksen tehtävät. Paitsi että yhteinen tutkimuskeskus analysoi valvontatoimien toteuttamista, se antaa neuvoja ja on mukana kehittämässä uutta teknologiaa.Asetuksen 8 artiklan d alakohtaa on muutettu siten, että yhteisön kalastuksenvalvontaviraston menoista on poistettu ylimääräinen menoluokka.Asetuksen 12 artiklan b alakohta. Luettelo neuvoa-antavista elimistä, joiden kokouksiin ACFA:n täysistunto nimeää edustajan, saatetaan ajan tasalle.Asetuksen 13 artiklan e alakohtaa on muutettu, jotta huomioon voitaisiin ottaa komission kansainvälisten elinten kanssa harjoittaman yhteistyön monimuotoisuus.5. Lisäksi asetuksen sanamuotoa on parannettu ja selkeytetty johdanto-osan 12 kappaleessa sekä 2 artiklan b alakohdassa, 3 artiklan b alakohdassa, 5 ja 10 artiklassa, 13 artiklan e alakohdassa, 18 artiklan 3 kohdassa, 20 artiklan 1 kohdassa ja 24 artiklassa.6. Muutosehdotuksella ei ole vaikutusta EU:n talousarvioon. Sillä yksinkertaisesti tehostetaan neuvoston asetuksen (EY) N:o 861/2006 liitteenä olevassa rahoitusselvityksessä esitettyjen talousarviomäärien täytäntöönpanoa.2010/0080 (COD)EhdotusEUROOPAN PARLAMENTIN JA NEUVOSTON ASETUSyhteisen kalastuspolitiikan täytäntöönpanoa ja kansainvälisen merioikeuden alaa koskevista yhteisön rahoitustoimenpiteistä 22 päivänä toukokuuta 2006 annetun neuvoston asetuksen (EY) N:o 861/2006 muuttamisestaEUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan unionin toiminnasta tehdyn sopimuksen ja erityisesti sen 43 artiklan,ottavat huomioon komission ehdotuksen,ottavat huomioon talous- ja sosiaalikomitean lausunnon,sen jälkeen, kun ehdotus on toimitettu kansallisille parlamenteille,noudattavat tavallista lainsäätämisjärjestystä,sekä katsovat seuraavaa:(1) Yhteisen kalastuspolitiikan täytäntöönpanoa ja kansainvälisen merioikeuden alaa koskevista yhteisön rahoitustoimenpiteistä 22 päivänä toukokuuta 2006 annetussa neuvoston asetuksessa (EY) N:o 861/2006[10] säädetään seuraavien alojen rahoituksesta: kansainväliset suhteet, hallinto, tietojen keruu, tieteelliset lausunnot sekä yhteisen kalastuspolitiikan valvonta ja täytäntöönpano.(2) Neuvoston asetusta (EY) N:o 861/2006 täydennetään kullakin toiminta-alalla muilla asetuksilla tai päätöksillä. Useat asianomaisen lainsäädännön osatekijät ovat kehittyneet asetuksen (EY) N:o 861/2006 hyväksymisen jälkeen, ja asetusta olisi muutettava lainsäädäntökehyksen kaikkien osatekijöiden välisen johdonmukaisuuden varmistamiseksi.(3) Kokemus on osoittanut, että asetusta on tarpeen muuttaa, jotta joitakin säännöksiä voitaisiin hieman mukauttaa vastaamaan tarpeita paremmin.(4) Lisäksi ehdotetaan, että rahoitettavien toimenpiteiden soveltamisalaa selkeytettäisiin tarpeen mukaan ja joidenkin artikloiden sanamuotoa parannettaisiin.(5) Kansainvälisen tason kumppanuudet voivat olla kahdenvälisiä, alueellisia tai monenvälisiä.(6) Alueellisille neuvoa-antaville toimikunnille on myönnetty asema Euroopan unionin yleisen edun mukaista tavoitetta edistävinä yhteisöinä alueellisten neuvoa-antavien toimikuntien perustamisesta yhteisen kalastuspolitiikan alalla tehdyn päätöksen 2004/585/EY muuttamisesta 11 päivänä kesäkuuta 2007 tehdyllä neuvoston päätöksellä 2007/409/EY[11], ja tämä olisi otettava asetuksessa huomioon.(7) Kun kyseessä ovat neuvoa-antavan kalatalous- ja vesiviljelykomitean (ACFA) valmistelukokoukset, olisi oltava mahdollisuus myöntää rahoitusta muillekin edustajille kuin eurooppalaisten ammattialajärjestöjen edustajille sekä käännös-, tulkkaus- ja tilanvuokrakuluihin. Luettelo neuvoa-antavista elimistä, joiden kokouksiin ACFA:n täysistunto nimeää edustajan, olisi saatettava ajan tasalle.(8) Tietojen keruun piiriä on laajennettu kalatalousalan tietojen keruuta, hallintaa ja käyttöä koskevista yhteisön puitteista sekä yhteistä kalastuspolitiikkaa koskevien tieteellisten lausuntojen tukemisesta 25 päivänä helmikuuta 2008 annetulla neuvoston asetuksella (EY) N:o 199/2008[12] kattamaan tietojen keruu, hallinta ja käyttö, ja tämä olisi otettava nimenomaisesti huomioon asetuksessa.(9) Yhteisön monivuotisen ohjelman hyväksymisestä kalatalousalan tietojen keruuta, hallintaa ja käyttöä koskevista yhteisön puitteista sekä yhteistä kalastuspolitiikkaa koskevien tieteellisten lausuntojen tukemisesta annetun neuvoston asetuksen (EY) N:o 199/2008 mukaisesti 6 päivänä marraskuuta 2008 tehdyssä komission päätöksessä 2008/949/EY[13] säädetään, että kerättävien tietojen on katettava sosioekonomiset muuttujat.(10) Toimenpiteet, joihin voidaan myöntää yhteisön tukea tietojen keruun ja tieteellisten lausuntojen alalla, määritellään asetuksessa (EY) N:o 199/2008, ja asetus (EY) N:o 861/2006 olisi yhdenmukaistettava kyseisten määritelmien kanssa.(11) Tietojen keruun ja tieteellisten lausuntojen alan ohjelmasuunnittelutoimenpiteet vahvistetaan asetuksessa (EY) N:o 199/2008 ja neuvoston asetuksen (EY) N:o 199/2008 soveltamista koskevista yksityiskohtaisista säännöistä 14 päivänä heinäkuuta 2008 annetussa komission täytäntöönpanoasetuksessa (EY) N:o 665/2008[14].(12) Yhteisön osallistumisesta tietojen keruusta jäsenvaltioille aiheutuvien menojen sekä yhteistä kalastuspolitiikkaa tukevien tutkimusten ja koehankkeiden rahoitukseen 29 päivänä kesäkuuta 2000 tehdyn päätöksen 2000/439/EY[15] kaikkia säännöksiä ei sisällytetty asetukseen (EY) N:o 861/2006 eikä myöskään täytäntöönpanosääntöihin. Tämä loi oikeudellisen tyhjiön vuosiksi 2007 ja 2008, ja komission oli sovellettava sääntöjä, jotka oli aiemmin vahvistettu päätöksessä 2000/439/EY. Oikeusvarmuuden vuoksi olisi takautuvasti säädettävä, että asianomaisia sääntöjä sovellettiin edelleen kyseisellä ajanjaksolla.(13) Komissiolle olisi annettava mahdollisuus allekirjoittaa hankintasopimuksia kalakantojen arvioinnista huolehtivien kansainvälisten elinten kanssa.(14) Valvonta-alan tukikelpoiset menot olisi määriteltävä aiempaa selkeämmin ja yksityiskohtaisemmin ja olisi luotava yhdysside yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, 20 päivänä marraskuuta 2009 annettuun neuvoston asetukseen (EY) N:o 1224/2009[16] ja laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä 29 päivänä syyskuuta 2008 annettuun neuvoston asetukseen (EY) N:o 1005/2008[17].(15) Vaikka valvonnan ja täytäntöönpanon alan koulutukseen osallistujat edustavat jotakin jäsenvaltion viranomaista, he eivät välttämättä ole virkamiehiä. Muun henkilöstön koulutuksesta aiheutuvien kulujen olisi sen vuoksi myös oltava tukikelpoisia.(16) Sen lisäksi, että yhteinen tutkimuskeskus analysoi valvontatoimien toteuttamista, se antaa neuvoja ja on mukana kehittämässä uutta teknologiaa.(17) Ohjelmasuunnittelusääntöjä on valvontamenojen osalta tarpeen muuttaa varainhoidon moitteettomuuden parantamiseksi erityisesti aikaistamalla yhteisön tuen hakemisen määräpäivää sekä tarkentamalla, mitä tietoja hankkeista on toimitettava ja missä muodossa ne on esitettävä.(18) Sen vuoksi asetusta (EY) N:o 861/2006 olisi muutettava,OVAT HYVÄKSYNEET TÄMÄN ASETUKSEN:1 artiklaMuutetaan asetus (EY) N:o 861/2006 seuraavasti:1) Korvataan 2 artiklan b alakohta seuraavasti:”b) säilyttämistoimenpiteet sekä tietojen keruu, hallinta ja käyttö tieteellisten lausuntojen laatimiseksi YKP:aa varten;”.2) Korvataan 3 artiklan b alakohta seuraavasti:”b) YKP:n kannalta tarpeellisten tietojen keruun, hallinnan ja käytön parantaminen;”.3) Korvataan 5 artikla seuraavasti:”5 artiklaTietojen keruuta, hallintaa ja käyttöä sekä tieteellisiä lausuntoja koskevat erityistavoitteetJäljempänä 9, 10 ja 11 artiklassa tarkoitetuilla yhteisön rahoitustoimenpiteillä pyritään parantamaan sellaisten tietojen keruuta, hallintaa ja käyttöä sekä tieteellisiä lausuntoja, jotka koskevat kalavarojen tilaa, kalastuksen määrää sekä kalastuksen vaikutuksia kalavaroihin, meriekosysteemiin ja kalatalousalan suorituskykyyn yhteisön vesialueilla ja niiden ulkopuolella, tarjoamalla rahoitustukea jäsenvaltioille, jotta nämä voisivat koota yhdistettyjä ja tutkimukseen perustuvia monivuotisia tietokokonaisuuksia, jotka sisältävät biologisia, teknisiä, ympäristöä koskevia ja sosioekonomisia tietoja.”.4) Korvataan 7 artiklan 1 kohdan c alakohta seuraavasti:”c) kolmansien maiden kalavarojen hoito- ja valvontakapasiteetin kehittäminen kumppanuusteitse kahdenvälisellä, alueellisella tai monenvälisellä tasolla kestävän kalastuksen varmistamiseksi ja kalastusalan taloudellisen kehityksen edistämiseksi niissä parantamalla kyseessä olevien kalastusten tieteellistä ja teknistä arviointia, kalastustoiminnan seurantaa ja valvontaa sekä alan terveysedellytyksiä ja liiketoimintaympäristöä;”.5) Muutetaan 8 artikla seuraavasti:a) korvataan a alakohdan i alakohta seuraavasti:”i) hallintoelinten tai yksityissektorin toteuttamiin valvontatoimiin liittyvät investoinnit seuraavilla aloilla:– teknologian hankinta ja asentaminen, mukaan lukien laitteisto ja ohjelmisto, alusten paikantamisjärjestelmät ja tietoverkot, joiden avulla kalastukseen liittyviä tietoja voidaan kerätä, hallinnoida, varmentaa, analysoida ja vaihtaa sekä kehittää näytteenottomenetelmiä,– sellaisten osatekijöiden hankinta ja asentaminen, joiden avulla voidaan varmistaa tietojen siirto kalastuksessa ja kalastustuotteiden kaupan pitämisessä mukana olevilta toimijoilta asianomaisille jäsenvaltioille ja yhteisön viranomaisille, mukaan lukien osatekijät, joita tarvitaan sähköisissä kirjaamis- ja raportointijärjestelmissä, alusten seurantajärjestelmissä ja automaattisissa tunnistusjärjestelmissä,– sellaisten ohjelmien toteuttaminen, joiden tarkoituksena on tietojen vaihto jäsenvaltioiden kesken ja analysointi,– valvontavälineiden hankinta ja uudenaikaistaminen;”b) korvataan a alakohdan ii alakohta seuraavasti:”ii) kalastustoiminnan seuranta-, valvonta- ja tarkkailutehtävistä vastaavan henkilöstön koulutus- ja vaihto-ohjelmat, myös jäsenvaltioiden välillä;”c) korvataan a alakohdan iii alakohta seuraavasti:”iii) kalastuksenvalvontaan liittyvien pilottihankkeiden toteuttaminen, mukaan lukien valvontaan liittyvien verkkosivustojen luominen;”d) korvataan a alakohdan v alakohta seuraavasti:”v) aloitteet, seminaarit ja tiedotusvälineiden käyttö mukaan luettuina, joilla pyritään lisäämään sekä kalastajien että muiden toimijoiden, kuten tarkastajien, virallisten syyttäjien ja tuomareiden sekä suuren yleisön tietoisuutta laittoman, ilmoittamattoman ja sääntelemättömän kalastuksen torjumisen ja YKP:n sääntöjen noudattamisen tärkeydestä;”e) korvataan b alakohta seuraavasti:”b) yhteisen tutkimuskeskuksen tai yhteisön jonkin muun neuvoa-antavan elimen kanssa tehtäviin hallinnollisiin järjestelyihin liittyvät menot, jotka aiheutuvat uuden valvontateknologian arvioimisesta ja kehittämisestä;”f) korvataan d alakohta seuraavasti:”d) maksuosuus yhteisön kalastuksenvalvontaviraston talousarvioon viraston vuotuiseen työsuunnitelmaan liittyvien henkilöstö- ja hallintomenojen sekä toimintamenojen kattamiseksi.”.6) Korvataan 9 artikla seuraavasti:”9 artiklaPerustietojen keruuta, hallintaa ja käyttöä koskevat toimenpiteetTietojen keruun, hallinnan ja käytön alalla yhteisön rahoitusta voidaan myöntää monivuotisten kansallisten ohjelmien puitteissa seuraaviin menoihin:a) menot, jotka aiheutuvat kaupalliseen ja virkistyskalastukseen liittyvien biologisten, teknisten, ympäristöä koskevien ja sosioekonomisten tietojen keruusta, mukaan lukien näytteenotto, merellä tapahtuva seuranta ja tieteelliset tutkimukset, ja vesiviljelyalan ja jalostusteollisuuden sosioekonomisten tietojen keruusta, kuten monivuotisessa yhteisön ohjelmassa säädetään;b) menot, jotka aiheutuvat a alakohdassa tarkoitettujen tietojen hallintaan, kehittämiseen, tehostamiseen ja hyödyntämiseen liittyvistä toimenpiteistä;c) menot, jotka aiheutuvat a alakohdassa tarkoitettujen tietojen käyttöön liittyvistä toimenpiteistä, kuten arviot biologisista parametreista sekä tietokokonaisuuksien tuottaminen tieteellisten analyysien ja lausuntojen tueksi;d) menot, jotka aiheutuvat osallistumisesta alueellisiin yhteensovittamiskokouksiin, sellaisten alueellisten kalastusjärjestöjen asiaa käsitteleviin tieteellisiin kokouksiin, joiden jäsen tai tarkkailijajäsen yhteisö on, ja tieteellisten lausuntojen antamisesta vastaavien kansainvälisten elinten kokouksiin.”.7) Muutetaan 10 artikla seuraavasti:a) korvataan otsikko seuraavasti:”Lisätietojen keruuta, hallintaa ja käyttöä koskevat toimenpiteet”b) korvataan 1 kohdan johdanto-osassa toinen virke seuraavasti:”Yhteisön rahoitustukea voidaan myöntää seuraavilla aloilla:”c) korvataan 1 kohdan a alakohta seuraavasti:”a) metodologiset tutkimukset ja hankkeet, joilla pyritään optimoimaan ja standardoimaan tieteellisiä lausuntoja varten tarvittavien tietojen keruumenetelmät;”.8) Korvataan 11 artiklan a alakohta seuraavasti:”a) kansallisten tutkimuslaitosten kanssa tai kalakantojen arvioinnista huolehtivien kansainvälisten elinten kanssa tieteellisten lausuntojen ja tietojen toimittamiseksi tehdyistä kumppanuussopimuksista aiheutuvat menot;”.9) Muutetaan 12 artikla seuraavasti:a) korvataan a alakohta seuraavasti:”a) ACFA:ssa mukana olevien etujärjestöjen jäsenten matka- ja majoituskustannukset silloin kun kyseessä on osallistuminen ACFA:n kokousten valmistelukokouksiin sekä kyseisten valmistelukokousten käännös-, tulkkaus- ja tilanvuokrakulut;”b) korvataan b alakohta seuraavasti:”b) ACFA:n edustajikseen alueellisten neuvoa-antavien toimikuntien, kansainvälisen merentutkimusneuvoston (ICES) ja tieteellis-teknis-taloudellisen kalastuskomitean (STECF) kokouksiin nimeämien henkilöiden osallistumiskustannukset;”c) korvataan c alakohta seuraavasti:”c) alueellisten neuvoa-antavien toimikuntien toimintakustannukset neuvoston päätöksen 2004/585/EY mukaisesti;”.10) Korvataan 13 artiklan 1 kohdan e alakohta seuraavasti:”e) vapaaehtoiset rahoitusosuudet kansainvälisten järjestöjen toteuttamiin yhteisön kannalta erityisen kiinnostaviin tutkimuksiin tai ohjelmiin;”.11) Muutetaan 16 artikla seuraavasti:a) korvataan otsikko seuraavasti:”Perustietojen keruuta, hallintaa ja käyttöä koskevat yhteisrahoituksen määrät”;b) korvataan ilmaisu ”23 artiklan 1 kohdassa” ilmaisulla ”asetuksen (EY) N:o 199/2008 4 artiklassa”.12) Korvataan 17 artiklan otsikko seuraavasti:”Lisätietojen keruuta, hallintaa ja käyttöä koskevat yhteisrahoituksen määrät”13) Muutetaan 18 artikla seuraavasti:a) korvataan 2 kohta seuraavasti:”2. Kullekin ACFA:n täysistunnon jäsenenä olevalle etujärjestölle osoitetaan komission kanssa tehdyllä rahoitussopimuksella nosto-oikeus suhteessa ACFA:n täysistuntoon osallistumaan oikeutettujen jäsenten lukumäärään, käytettävissä olevasta rahoituksesta riippuen.”b) korvataan 3 kohta seuraavasti:”3. Niiden matkojen lukumäärä, joiden kustannuksista kukin etujärjestö voi kokousten valmistelun varmistamiseksi vastata, perustuu tähän nosto-oikeuteen ja etujärjestöä edustavan henkilön keskimääräisiin matkakustannuksiin. Nosto-oikeuksien kokonaismäärän rajoissa kunkin etujärjestön on pidätettävä tosiasiallisista tukikelpoisista menoista 20 prosenttia kiinteänä määränä valmistelukokousten järjestämiseen yksinomaisesti liittyvien organisatoristen ja hallinnollisten kustannustensa korvauksena.”14) Muutetaan 20 artikla seuraavasti:a) korvataan 1 kohdan ensimmäinen alakohta seuraavasti:”Yhteisön rahoitustoimenpiteitä koskevat jäsenvaltioiden hakemukset on jätettävä komissiolle viimeistään asianomaista täytäntöönpanovuotta edeltävän vuoden 31 päivänä lokakuuta.”b) korvataan 2 kohta seuraavasti:”2. Kalastuksenvalvontaohjelmassa on ilmoitettava, mihin 8 artiklan a alakohdassa tarkoitetuista toimenpiteistä kukin hanke liittyy, ja esitettävä hankkeen tavoite ja yksityiskohtainen kuvaus. Seuraavat tiedot on annettava: hankkeen haltija, paikka, arvioidut kustannukset, aikataulu hankkeen saattamiseksi loppuun ja noudatettava julkinen hankintamenettely. Jos kyseessä on useamman kuin yhden jäsenvaltion hanke, kalastuksenvalvontaohjelmaan on sisällytettävä luettelo kaikista hankkeessa mukana olevista jäsenvaltioista, hankkeen arvioidut kokonaiskustannukset ja kunkin jäsenvaltion osalta arvioidut kustannukset.”.c) korvataan 3 kohdan b alakohta seuraavasti:”b) kuinka monta tuntia tai päivää vuodessa niitä todennäköisesti käytetään kalastuksenvalvontaan ja minkä järjestelmän jäsenvaltio on ottanut käyttöön, jotta komissio tai Euroopan tilintarkastustuomioistuin pystyy tarkastamaan, onko niitä käytetty tehokkaasti valvontatarkoituksissa;”d) lisätään 4 kohta seuraavasti:”4. Jäsenvaltioiden on toimitettava 1, 2 ja 3 kohdassa vaaditut tiedot niiden komissiolta saamalla sähköisellä lomakkeella sekä sähköisesti että tulosteena.”15) Korvataan 2 jakson otsikko seuraavasti:”Tietojen keruuta, hallintaa ja käyttöä koskevat menettelyt”16) Korvataan 22 artikla seuraavasti:”22 artiklaJohdantosäännösYhteisön rahoitusosuus jäsenvaltioille 9 artiklassa tarkoitettujen kalastusta koskevien perustietojen keruusta, hallinnasta ja käytöstä aiheutuviin jäsenvaltioiden menoihin myönnetään tässä jaksossa vahvistettujen menettelyiden mukaisesti.”17) Poistetaan 23 artikla.18) Muutetaan 24 artikla seuraavasti:a) korvataan otsikko seuraavasti:”Komission rahoituspäätös”b) korvataan 1 kohta seuraavasti:”1. Päätökset yhteisön rahoitusosuudesta kansallisiin ohjelmiin tehdään vuosittain 30 artiklan 2 kohdassa tarkoitetun menettelyn mukaisesti niiden monivuotisten ohjelmien perusteella, jotka jäsenvaltiot ovat toimittaneet asetuksen (EY) N:o 199/2008 4 artiklan 4 kohdan mukaisesti ja jotka komissio on hyväksynyt mainitun asetuksen 6 artiklan 3 kohdan mukaisesti.”c) poistetaan 2 kohta.19) Lisätään 32 a artikla seuraavasti:”32 a artiklaSiirtymätoimenpiteetSen estämättä, mitä tämän asetuksen 32 artiklassa säädetään, päätöksen 2000/439/EY 3 artiklan toista luetelmakohtaa, 4 ja 6 artiklaa sekä liitettä sovelletaan edelleen vuosina 2007 ja 2008 tietojen keruun ja hallinnan alalla toteutettuihin kansallisiin ohjelmiin.”2 artiklaTämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä .[Asetuksen 1 artiklan 19 kohtaa sovelletaan 1 päivästä tammikuuta 2007 alkaen].Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäEuroopan parlamentin puolesta Neuvoston puolestaPuhemies Puheenjohtaja[pic][pic][pic] [1] EUVL L 160, 14.6.2006, s. 1.[2] Uusi tietojenkeruujärjestelmä koostuu useista vuonna 2008 annetuista säädöksistä:– Komission asetus (EY) N:o 1078/2008, annettu 3 päivänä marraskuuta 2008, neuvoston asetuksen (EY) N:o 861/2006 täytäntöönpanoa koskevista yksityiskohtaisista säännöistä kalastusta koskevien perustietojen keruusta ja hallinnasta jäsenvaltioille aiheutuvien menojen osalta, EUVL L 295, 4.11.2008, s. 24.– Neuvoston asetus (EY) N:o 199/2008, annettu 25 päivänä helmikuuta 2008, kalatalousalan tietojen keruuta, hallintaa ja käyttöä koskevista yhteisön puitteista sekä yhteistä kalastuspolitiikkaa koskevien tieteellisten lausuntojen tukemisesta, EUVL L 60, 5.3.2008, s. 1.– Komission asetus (EY) N:o 665/2008, annettu 14 päivänä heinäkuuta 2008, kalatalousalan tietojen keruuta, hallintaa ja käyttöä koskevista yhteisön puitteista sekä yhteistä kalastuspolitiikkaa koskevien tieteellisten lausuntojen tukemisesta annetun neuvoston asetuksen (EY) N:o 199/2008 soveltamista koskevista yksityiskohtaisista säännöistä, EUVL L 186, 15.7.2008, s. 3.– Komission päätös 2008/949/EY, tehty 6 päivänä marraskuuta 2008, yhteisön monivuotisen ohjelman hyväksymisestä kalatalousalan tietojen keruuta, hallintaa ja käyttöä koskevista yhteisön puitteista sekä yhteistä kalastuspolitiikkaa koskevien tieteellisten lausuntojen tukemisesta annetun neuvoston asetuksen (EY) N:o 199/2008 mukaisesti, EUVL L 346, 23.12.2008, s. 37.[3] Aiempi tietojenkeruujärjestelmä koostui seuraavista:– Neuvoston asetus (EY) N:o 1543/2000, annettu 29 päivänä kesäkuuta 2000, yhteisön puitteista yhteisen kalastuspolitiikan toteuttamista varten tarvittavien tietojen keruulle ja hallinnalle, EYVL L 176, 15.7.2000, s. 1.– Komission asetus (EY) N:o 1639/2001, annettu 25 päivänä heinäkuuta 2001, yhteisön kalastusalan tietojenkeruun vähimmäisohjelmista ja laajoista ohjelmista ja neuvoston asetuksen (EY) N:o 1543/2000 soveltamista koskevista yksityiskohtaisista säännöistä, EYVL L 222, 17.8.2001, s. 53.[4] EUVL L 155, 15.6.2007, s. 68.[5] EUVL L 346, 23.12.2008, s. 37.[6] EUVL L 60, 5.3.2008, s. 1.[7] EUVL L 186, 15.7.2008, s. 3.[8] EYVL L 176, 15.7.2000, s. 42.[9] EUVL L 343, 22.12.2009, s. 1.[10] EUVL L 160, 14.6.2006, s. 1.[11] EUVL L 155, 15.6.2007, s. 68.[12] EUVL L 60, 5.3.2008, s. 1.[13] EUVL L 346, 23.12.2008, s. 37.[14] EUVL L 186, 15.7.2008, s. 3.[15] EYVL L 176, 15.7.2000, s. 42.[16] EUVL L 343, 22.12.2009, s. 1.[17] EUVL L 286, 29.10.2008, s. 1.